section_heading: Karijera
paragraph_text: Diplomirala glumu na Fakultetu dramskih umjetnosti u Beogradu, a prvi profesionalni angažman ostvarila je 1980. U kazalištu je ostvarila više od 70 uloga najšireg dijapazona u suvremenom i klasičnom repertoaru. Igrala u Jugoslavenskom dramskom kazalištu čiji je član bila od 1988. do 2001. godine. Prisutna je i na sceni Zvezdara teatra, Beogradskog dramskog kazališta, Kamernog teatra 55, Bitef teatra i Hrvatskog narodnog kazališta u Rijeci. Od 1995. predaje glumu na Akademiji umjetnosti BK u Beogradu gdje je od 2009. i dekanica.